Document ID: /roh_data/filtered/fineweb-2-filterrobots_roh.jsonl.gz/70019

Il discurs d’art ha lieu exclusivamain davant ils originals ed è concepì confurm al stgalim da scola respectiv. Partind dal mund d’experientscha individual da las participantas e dals participants vegn tschertgà in dialog. Elements interactivs durant la visita guidada porschan a las scolaras ed als scolars supplementarmain in access experimental e material a las ovras.
PURSCHIDAS PER CLASSAS DA SCOLA TAR LAS EXPOSIZIUNS ACTUALS
LandLiebe. Art ed agricultura
18-09-2021 fin 02-01-2022
En l'art figurativ prospereschan las ovras las pli differentas davart l'agricultura. L'exposiziun mussa co che l'idilla da la puraglia d'antruras guntgescha en l'art contemporan ad in'enquista critica. En il discurs d'art an laschain nus en plain mirveglias sin maletgs da l'agricultura nunusitads e nunspetgads e reflectain quels e nossa atgna relaziun tar la natira.
Exposiziun annuala da las artistas e dals artists dal Grischun
12-12-2021 fin 30-01-2022
L'exposiziun dat ina survista da la lavur artistica actuala prestada en il Grischun e davart il Grischun. En il discurs d'art exercitain nus la critica d'art. Per quest intent vegn sentenziada in'ovra d'art. En in "process davant dretgira" tschernas ti ina partida: accusaziun u defensiun!
COLLECZIUN
Cuntradas
Artistas ed artists influenzeschan cun lur preschentaziuns nossas ideas davart cuntradas. En il discurs d'art ans deditgain nus a las dumondas tge ch'è cuntrada e co ch'ella po vegnir preschentada.
Tgi sun jau?
En il center stat la contemplaziun da purtrets e d'autopurtrets. Partind da quai analisain nus, co ch'ina artista u in artist exprima caracter ed identitad en in'ovra cun agid da penelladas e da colurs.
La famiglia Giacometti
Las scolaras ed ils scolars emprendan d'enconuscher la dinastia d'artists dals Giacometti dal vitg bregagliot Stampa. Davant ils maletgs, las sculpturas e l'artisanadi vegn sclerida l'influenza da la cuntrada ed i vegn dumandà, co ch'ils artists respectivs han recepì quella en moda artisticamain differenta.